<classify> MWENYEKITI wa Chama cha Tanzania TLP , Augustine Mrema amemlilia Rais Dk John Magufuli amnusuru ili asiweze kupotea kwenye ramani ya siasa. Mrema alisema hayo jana akilalamika kwamba Chama cha Mapinduzi CCM kimemhujumu ili atoke kwenye ulingo wa siasa.Niliposhindwa ubunge, ulinichagua kuwa Mwenyekiti wa Bodi ya Parole Taifa na ninashukuru kwa hilo, maana mimi ni mtu pekee ulinipa cheo nikiwa upinzani bila kulazimishwa kujiunga na CCM,alisema.Alisema aliamua kushiriki uchaguzi wa serikali za mitaa, vijiji na vitongoji mwaka jana 2019 kikamilifu, hata baada ya majina ya wagombea wa TLP kukatwa nchi nzima na kubakiwa kijiji kimoja cha nyumbani kwake Kiraracha.Alisema wagombea wake walikatwa katika vijiji vingine vitano na halmashauri 19 nchini. Mrema ambaye alishiriki katika uchaguzi kwenye kijiji cha Kiraracha pekee ambako ndiko anakoishi, alidai aliamua kushiriki uchaguzi huo ili kumsaidia Rais Magufuli.Lakini, alisema hajatendewa haki, kwani katika Kituo cha Karisa, Uomboni alichezewa mchezo mchafu hali iliyosababisha uchaguzi huo kutokuwa wa huru na haki.Namuomba Rais aingilie kati, kwa kuwachukulia hatua wote waliohusika na vitendo hivi vya hujuma dhidi yangu, ili kukomesha hali hiyo isijirudie tena mahali popote,alisema.  <topic>: kitaifa 